[{"text_idx": "#000001", "text": "Juhendite, taotluste ja avalduste vormid o\u0303pilasele"}, {"text_idx": "#000005", "text": "To\u0308o\u0308andjate ja kutseo\u0303ppeasutuse koosto\u0308o\u0308 arendamine"}, {"text_idx": "#000006", "text": "Aianduskooli pere kogunes 8. novembril kokku, et avaldada ta\u0308nu ja tunnustust meie koolile au ja kuulsust toonud maastikuehituse eriala vilistlastele Mairold Ma\u0308nnile ja Erik Ru\u0308u\u0308tlile ning nende juhendajale Priit Trahvile.\nMairold ja Erik said hakkama enneolematu saavutusega vo\u0303ites pronksmedali maastikuehituses 44. u\u0308lemaailmsetel kutsemeistrivo\u0303istlustel WorldSkills. See oli u\u0308htlasi esimene medal, mille eesti vo\u0303istlejad WorldSkillsil on vo\u0303itnud. Tugevas rahvusvahelises konkurentsis va\u0308ljavo\u0303ideldud kolmandat kohta jagati Hiina vo\u0303istkonnaga, keda punktiarvestuses siiski pisut edestati."}, {"text_idx": "#000007", "text": "\u201eNiivo\u0303rd suur rahvusvaheline tunnustus on selge ma\u0308rk sellest, et meie kutseharidus on maailmatasemel. Selliste u\u0308lemaailmsete vo\u0303istluste konkurents on meeletu, kus iga esiletoomine on ta\u0308htis. Esimene medalivo\u0303it on seejuures Eesti jaoks murranguline saavutus,\u201c kommenteeris medalivo\u0303itu SA Innove hariduse agentuuri juhataja ja rahvusvaheliste kutsemeistrivo\u0303istluste tehniline delegaat Tanel Oppi."}, {"text_idx": "#000008", "text": "Nii Ma\u0308nd kui ka Ru\u0308u\u0308tel on medalivo\u0303iduga va\u0308ga rahul, sest kohta esikolmikus on pikalt igatsetud. \u201eOleme meeletult rahul, sest vo\u0303istlusel osalesid 23 tugevat vo\u0303istkonda. Kolmanda koha to\u0303i meile hea koosto\u0308o\u0308 ning tugev vo\u0303istluskogemus \u2013 minul on ligi 14 vo\u0303istlust seljataga. Suurimaks katsumuseks oli esimene vo\u0303istluspa\u0308ev, kus ja\u0308ime ku\u0308ll ajaha\u0308tta, kuid tegime see-eest kvaliteetse to\u0308o\u0308. Teisel pa\u0308eval saime hea ru\u0308tmi sisse ja sekkusime ko\u0303rgesse konkurentsi,\u201c kommenteeris Ru\u0308u\u0308tel."}, {"text_idx": "#000009", "text": "Maastikuehitajad kogusid vo\u0303istlusel 736 punkti ning pa\u0308lvisid ka rahvuse parimate (Best of Nation) vo\u0303istlejate tiitli. Noormehi juhendas vo\u0303istlustel Eesti rahvusvaheliste vo\u0303istluste ekspert maastikuehituses, Raili Laas."}, {"text_idx": "#000010", "text": "44. WorldSkills\u2019i vo\u0303istlused toimusid 15.-18. oktoobrini Abu Dhabi riiklikus messikeskuses (ADNEC) Araabia U\u0308hendemiraatides, kus 51 vo\u0303istlusalal osales 1256 noort ligi 60 riigist u\u0308le maailma. Eesti osales vo\u0303istlustel kuuendat korda ning saavutas riikide keskmiste punktide u\u0308ldarvestuses 22. koha. Ja\u0308rgmine WorldSkills toimub 2019. aastal Kaasanis Venemaal."}, {"text_idx": "#000011", "text": "Aianduskoolis maastikuehituse o\u0303petajana ametis olev Mairold Ma\u0308nd ei pidanud vo\u0303imatuks, et tema o\u0303pilased vo\u0303iksid teha suuri tegusid juba 2021. aasta WorldSkillsil."}]